มีอาการคันตรงสะโพก เวลาเกามันจะลามไปเรื่อยๆ จากสีน้ำตาลอ่อนเปลี่ยนสีเป็นสีน้ำตาลเข้ม เกิดจากอะไรเหรอคะ วิธีรักษาควรรักษาด้วยวิธีไหนคะ
สวัสดีค่ะ อาการคัน อาจเกิดได้จากหลายสาเหตุ เช่น1. โรคทางผิวหนังต่างๆ เช่น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น องคชาติ เป็นต้น- ผื่นภูมิแพ้ผิวหนัง มักจะมีผื่นให้เห็น- ติดเชื้อราที่ผิวหนัง มักมีผื่นให้เห็นเช่นกัน โดยมีได้หลายลักษณะ- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคผิวหนังอักเสบชนิดต่างๆ แต่จะเห็นรอยโรคแบบต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น แต่มักทำให้มีอาการคันทั่วๆ ตัว3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นทั้งนี้ ไม่ว่าเกิดจากสาเหตุอะไร หากเกาบ่อยๆ ก็ย่อมทำให้ผิวหนังบริเวณนั้นมีสีเข้มขึ้นได้ในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine), chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ หากอาการไม่ดีขึ้น ก็ควรไปพบแพทย์เพื่อหาสาเหตุและรักษาค่ะ